Държавен вестник, бр. 78, 2009 г., стр. 57

БРОЙ  78	
Д Ъ Р Ж А В Е Н  В Е С Т Н И К 	
СТР.  57  
МИНИСТЕРСТВО
НА ВЪТРЕШНИТЕ РАБОТИ
ИНСТРУКЦИЯ № Із-1711
от 15 септември 2009 г.
за оборудването на помещенията за наста­
няване на задържани лица в структурите 
на Министерството на вътрешните работи 
и реда в тях
Г л а в а  п ъ р в а
ОБЩИ ПОЛОЖЕНИЯ
Чл. 1. С тази инструкция се уреждат обо­
рудването на помещенията за настаняване 
на задържани лица в структурите на МВР и 
редът в тях.
Чл. 2. При изпълнение на служебните си 
задължения полицейските органи зачитат 
правата на задържаните лица, регламентирани 
в Конституцията на Република България, за­
коните и Европейската конвенция за правата 
на човека и основните свободи. 
Чл.  3. Полицейските органи могат да 
задържат лица в случаите, определени в 
Закона за Министерството на вътрешните 
работи (ЗМВР).  
Чл. 4. „Задържани лица“ по смисъла на 
тази инструкция са тези, на които е ограни­
чено правото на свободно придвижване при 
условията и по реда на ЗМВР. 
Чл. 5. (1) В структурите на МВР се обо­
собяват места за настаняване на задържани 
лица, които включват: 
1. помещения за задържане;
2. обслужващи помещения:
а) помещения за водене на разпит;
б) помещения за свиждане и срещи с 
адвокат;
в) санитарно-хигиенни помещения;
г) помещения за приемане на лица и об­
работка на документацията по задържане.
(2) Броят на помещенията за водене на раз­
пит се определя в зависимост от служебната 
необходимост и наличната материална база. 
Чл. 6. Местата за настаняване на задържани 
лица се определят със заповед на директорите 
на структурите на МВР. 
Чл. 7. В местата за настаняване на задър­
жани лица се води регламентираната с тази 
инструкция документация. 
Г л а в а  в т о р а
ЗАДЪРЖАНЕ НА ЛИЦА В СТРУКТУ­
РИТЕ НА МВР
Раздел I
Ред за задържане на лица
Чл. 8. Полицейските органи не допускат 
използването на физическа сила, помощни 
средства или оръжие спрямо задържаните 
лица, освен в изрично предвидените от ЗМВР 
случаи.
Чл. 9. Действията на полицейските органи 
изключват извършване, провокиране или толе­
риране на какъвто и да било акт на изтезание, 
нечовешко или унизително отношение или 
наказание, както и прояви на дискриминация 
спрямо задържаните лица.
Чл. 10. Полицейски орган, който е станал 
свидетел на неправомерна употреба на фи­
зическа сила, извършване, провокиране или 
толериране на какъвто и да било акт на изте­
зание, нечовешко или унизително отношение 
спрямо задържаните лица, е длъжен да се 
намеси с цел да го предотврати или спре, за 
което незабавно уведомява ръководителя си.
Чл. 11. (1) За всяко задържано лице се 
издава заповед за задържане от полицейския 
орган, ограничил правото на свободно прид­
вижване на лицето.
(2) Заповедта за задържане се издава в 3 
екземпляра, като един се връчва на задър­
жаното лице непосредствено след нейното 
издаване, един се прилага към преписката 
и един се архивира в съответната структура 
на МВР.
(3) Заповедта за задържане се подписва 
от полицейския орган и задържаното лице.
(4) Заповедта за задържане се вписва в де­
ловодния специален регистър на съответната 
структура на МВР. 
(5) Номерът на заповедта се вписва в кни­
гата за задържани лица.
(6) Заповед за задържане не се издава на 
лица, за които е постановено принудително 
довеждане или са задържани по реда на На­
казателно-процесуалния кодекс (НПК), като:
1. лица, за които е постановено прину­
дително довеждане, се записват в книгата за 
пропускателния режим, като се отбелязват 
номерът и датата на постановлението, с което 
е разпоредено принудителното довеждане, 
органът, който го е постановил, кой служител 
ще работи с лицето, както и точният час на 
влизане и напускане от страна на лицето на 
структурата на МВР; същите се настаняват 
в помещения, различни от помещенията за 
задържане, и им се осигурява непрекъснат 
контрол и наблюдение;
2. задържани лица се записват в книгата за 
задържани лица, като се отбелязват номерът 
на постановлението за задържане, кой го е 
издал, както и началният и крайният час на 
задържането.
(7) Когато за призовано или доброволно 
явило се лице по конкретен повод се изда­
де заповед за задържане, лицата веднага се 
вписват в книгата за задържани лица, като 
същевременно в книгата за пропускателния 
режим се отбелязва, че лицето е задържано, 
а за начален час на задържането се отбелязва 
моментът, от който на лицето е ограничено 
правото на свободно придвижване.